
Ministru kabineta noteikumi Nr. 859 
Rīgā 2021. gada 21. decembrī (prot. Nr. 81  34. §)

Grozījumi Ministru kabineta 2013. gada 10. septembra noteikumos Nr. 768 "Prasības veterinārmedicīniskās prakses iestādēm un veterinārmedicīniskā pakalpojuma sniedzējiem, to reģistrācijas un reģistrācijas anulēšanas kārtība"

Izdoti saskaņā ar 
Veterinārmedicīnas likuma 
57. panta otro daļu un 
Dzīvnieku aizsardzības likuma 
10. panta 7. punktu

[bookmark: _Hlk89787615]Izdarīt Ministru kabineta 2013. gada 10. septembra noteikumos Nr. 768 "Prasības veterinārmedicīniskās prakses iestādēm un veterinārmedicīniskā pakalpojuma sniedzējiem, to reģistrācijas un reģistrācijas anulēšanas kārtība" (Latvijas Vēstnesis, 2013, 178. nr.; 2015, 74., 132. nr.; 2016, 164. nr.) šādus grozījumus:

1. Papildināt norādi, uz kāda likuma pamata noteikumi izdoti, aiz vārdiem "otro daļu" ar vārdiem un skaitļiem "un Dzīvnieku aizsardzības likuma 10. panta 7. punktu".

2. Papildināt noteikumus ar 1.3. apakšpunktu šādā redakcijā:

"1.3. dzīvnieku labturības prasības dzīvnieku veterinārmedicīniskās prakses iestādēs."

3. Papildināt noteikumus ar 9.4. apakšpunktu šādā redakcijā:

"9.4. nodrošina dzīvnieka, kuram veikta veterinārmedicīniska manipulācija, turēšanu atveseļošanās nolūkos atbilstoši tā fizioloģiskajām vajadzībām un veterinārmedicīniskajām indikācijām, kā arī nepieciešamības gadījumā dzīvnieka turēšanai izmanto būri, kas garumā, augstumā un platumā atbilst dzīvnieka izmēram un veterinārmedicīniskajām indikācijām."

4. Svītrot 10. punktu.

5. Izteikt 23.2. apakšpunktu šādā redakcijā:

"23.2. šo noteikumu 5.2. un 5.3. apakšpunktā minētajā veterinārmedicīniskās prakses iestādē veic pirmsreģistrācijas vai pārreģistrācijas pārbaudi, ja būves vai telpu grupas lietošanas veids, kas reģistrēts Nekustamā īpašuma valsts kadastra informācijas sistēmā, atbilst veicamajai darbībai. Dienests pirmsreģistrācijas vai pārreģistrācijas pārbaudi veic 13 darbdienu laikā pēc šo noteikumu 22. un 22.1 punktā minēto dokumentu saņemšanas."

6. Izteikt 23.1 punktu šādā redakcijā:

"23.1 Ja veterinārmedicīniskās prakses iestāde nav reģistrēta Valsts ieņēmumu dienesta nodokļu maksātāju reģistrā, Uzņēmumu reģistrā vai komercreģistrā vai šo noteikumu 5.2. un 5.3. apakšpunktā minētās veterinārmedicīniskās prakses iestādes būves vai telpu grupas lietošanas veids, kas reģistrēts Nekustamā īpašuma valsts kadastra informācijas sistēmā, neatbilst veicamajai darbībai, dienests pieņem lēmumu atteikt reģistrāciju dienesta uzraudzības objektu reģistrā."

7. Izteikt 32. punktu šādā redakcijā:

"32. Veterinārmedicīniskās prakses iestāde iesniedz dienestā iesniegumu veterinārmedicīniskās prakses iestādes reģistrēšanai, pārreģistrēšanai, izmaiņu izdarīšanai vai darbības izbeigšanai (2. pielikums):
32.1. triju darbdienu laikā pēc izmaiņu veikšanas, ja mainās veterinārmedicīniskās prakses iestādes īpašnieki, darba laiks, juridiskā adrese, atbildīgais veterinārārsts, personāls, kontaktinformācija vai darbības virziens;
32.2. pirms darbības uzsākšanas pārplānotās vai jaunās telpās (ja mainās telpu plānojums vai faktiskā adrese)."

8. Papildināt 33. punktu aiz vārda "tā" ar vārdiem "ne vēlāk kā piecas darbdienas".

9. Izteikt 35. un 36. punktu šādā redakcijā:

"35. Ja saņemta šo noteikumu 31. punktā un 32.1. apakšpunktā minētā informācija, dienests triju darbdienu laikā veic izmaiņas dienesta uzraudzībai pakļauto uzņēmumu reģistrā. Ja saņemta šo noteikumu 32.2. apakšpunktā minētā informācija, dienests rīkojas atbilstoši kārtībai, kas noteikta šo noteikumu 22., 22.1, 22.2, 23., 23.1, 24., 25., 26., 27., 28., 29. un 30. punktā.

36. Dienests triju darbdienu laikā pēc informācijas saņemšanas anulē veterinārmedicīniskā pakalpojuma sniedzēja vai veterinārmedicīniskās prakses iestādes reģistrāciju dienesta uzraudzībai pakļauto uzņēmumu reģistrā, ja:
36.1. saņemts šo noteikumu 33. punktā minētais iesniegums;
36.2. konstatēts, ka veterinārmedicīniskā pakalpojuma sniedzējs vai veterinārmedicīniskās prakses iestāde izbeigusi darbību;
36.3. saņemta informācija, ka veterinārmedicīniskās prakses iestāde ir izslēgta no Valsts ieņēmumu dienesta nodokļu maksātāju reģistra, Uzņēmumu reģistra vai komercreģistra;
36.4. konstatēts, ka šo noteikumu 5.2. un 5.3. apakšpunktā minētās veterinārmedicīniskās prakses iestādes būves vai telpu grupas lietošanas veids, kas reģistrēts Nekustamā īpašuma valsts kadastra informācijas sistēmā, neatbilst veicamajai darbībai."

10. Izteikt 39.2 punktu šādā redakcijā:

"39.2 Veterinārmedicīniskās prakses iestāde, kas darbojas būvē vai telpu grupā, kurai Nekustamā īpašuma valsts kadastra informācijas sistēmā nav reģistrēts būves vai telpu grupas lietošanas veids vai tas norādīts neatbilstoši veiktajai darbībai, līdz 2022. gada 31. decembrim aktualizē datus Nekustamā īpašuma valsts kadastra informācijas sistēmā."

